मिलन प्रभात ने बताया कि अटल जी के पत्र में शब्द तो ज्यादा नहीं होते थे, लेकिन वह सीमित शब्दों में अपनी पूरी बात कह देते थे. उन्होंने बताया कि बाबू जी (गोपाल दास नीरज) की अटल जी से पत्र के जरिए बातचीत होती रहती थी. वर्ष 1992 में नववर्ष के मौके पर बाबू जी ने अटल जी को पत्र लिखकर शुभकामना भेजी. पत्र में बाबूजी ने प्रोफेसर भाई डॉ. डीडी सक्सेना की बीमारी का समाचार देते हुए उनसे तत्कालीन शिक्षा मंत्री से बात करने का निवेदन किया था. अटल जी ने उनके पत्र का जवाब दिया. हस्तलिखित पत्र में अटल जी ने लिखा कि डॉ. सक्सेना की बीमारी का सुनकर उन्हें दुख हुआ. उन्होंने नीरज जी को आश्वासन दिया कि वे दो दिन बाद लखनऊ जाने वाले हैं और शिक्षामंत्री से उनके बारे में बात करेंगे.